Xana i yini leswintshwa?

* **14 Mhawuri 2023 - Mindlandlamuxo eka sisiteme ya eBooking**
  + Sweswi u nga buka xitshembisano xo ya erhavini hi ku tirhisa sisiteme ya eBooking, laha khale xitshembisano xa muxaka lowu a xi bukiwa hi ku tirhisa SARS Contact Centre
  + Swivandla swa nkarhi leswi nga kona ntsena swi ta kombisiwa ku sukela sweswi, ku ta va ka ha ri hava mahungu ma ‘timeslot not available’
  + Swivandla leswi nga bukiwa swi ta suriwa hi ndlela leyi tiendlekelaka loko matsalwa mo seketela ma nga nghenisiwi eka 24 wa tiawara, ku ntshuxa swivandla swa mikarhi.

Vona eBooking Guide: Book your appointment with SARS leyi nghenisiweke leswintshwa.

* **4 Mhawuri 2022 - Rhavi ra SARS ra Pavilion ePretoria ri pfaleriwile makumu**  
  Rhavi ra SARS ra Pavilion ePretoria ri pfaleriwile makumu, kambe vatirhi va ta ya emahlweni va tirhela titlilayente. Vativi va swa xibalo va tsundzuxiwa ku buka switshembisano hi ku tirhisa tichanele ta ntolovelo loko va lava mpfuneto ku suka eka SARS (loko va buka hi ku tirhisa webusayiti ya SARS: SARS Booking System, va fanele ku ya emahlweni va hlawula nhlawulo wa "Pavilion").
* **18 Mawuwani 2022 - Mindlandlamuxo leyi landzelaka yi endliwile eka phurosese ya xitshembisano xa eBooking:**
  + Switshembisano swa vhidiyo swi engeteriwile tanihi chanele ya vanhu hi swivangelo swa xitshembisano swo karhi.
  + Nawu wa sweswinyana lowu nghenisiweke leswintshwa: Vahakelaxibalo va nga hlawula ndhawu yin'wana na yin'wana.
  + Tanihi nawu wa ntolovelo, swivandla swa switshembisano swi nge hlawuriwi eka siku na nkarhi leswi hundzaka 60 wa masiku ku sukela eka siku ra sweswi kumbe ra le kusuhi swinene ku tlula 48 wa tiawara ku sukela eka siku ra sweswi. Nawu wa 48 wa tiawara wu hundzuluxiwile ku pfuneta marhavi hi nkarhi wo kunguhata eka switshembisano swa vhiki. Loko eBooking yi endliwa hi Ravumune endzhaku ka 4pm kumbe hi *Ravuntlhanu, Mugqhivela kumbe Sonto*, sisiteme yi ta pfumelela ntsena muhakelaxibalo ku vona no hlawula switshembisano leswi nga kona ku sukela hi Ravumbirhi leri landzelaka. Masiku mo wisa a ma hlayiwi loko ku kumisisiwa nawu wa 48 wa tiawara.

Tsundzuka: Vukorhokeri lebyi byi nga fikeleriwa ntsena loko u titsariserile xibalo.

Loko u titsariserile xibalo khale no lava ku endla xitshembisano?

Ku na mihlawulo minharhu yo endla xitshembisano loko u ri muhakelaxibalo la tsarisiweke:

* Bela SARS Contact Centre riqingho eka 0800 007277 no hlawula nhlawulo wa 0 (ziro) Mutirhi wa SARS u ta ku bukela xitshembhisano ematshan'wini ya wena.
* Rhumela SMS eka 47277 (iSARS) na vuxokoxoko lebyi na xivumbeko: *Booking (Space) ID number/Passport number/ Asylum Seeker number*Vukorhokeri lebyi bya SMS byi kumeka ntsena eka vahakelaxibalo/vayimeri lava tsarisiweke lava titsariseleke Xibalo xa Malinghena xa Munhu yena n'wini (PIT). Vukorhokeri lebyi a byi kona eka vativi va swa xibalo. Hlaya hi xitalo.
* Yana emahlweni na fomo leyi ya inthanete no tlilika eka linki laha hansi ka pheji leri, leri vuriwaka ‘Click here to open the booking form in a new window’.

Marhavi mo humelela nkarhinyana na Tiyuniti ta Mimovha Xibalo (MTU’s)

Hi ku ya hi xilaveko, marhavi mo humelela nkarhinyana na Tiyuniti ta Mimovha Xibalo (MTU's) swi ta tumbuluxeriwa masiku mo karhi na mikarhi ku tirhela vahakelaxibalo etindhawini to fana na timolo, tisenthara ta mavhengele, na swin'wana. Marhavi mo humelela nkarhinyana na MTU's swi ta tirhela switshembisano swo endzela kunene. SMS ya ntiyisiso yi ta tiyisisa ndhawu ya Rhavi ro Humelela Nkarhinyana kumbe Tiyuniti ta Mimovha Xibalo. Ku vona xedulu ya Tiyuniti ta Mimovha, tlilika laha.

Xana u fanele ku tiva yini loko u endla xitshembisano?

* U komberiwa ku kombisa loko u buka tanihi Munhu yena n'wini, Muyimeri kumbe Mutivi wa swa xibalo, kumbe Bindzu leritsongo, ra le Xikarhi na Lerikulu (SMME) .
* Vahakelaxibalo lava titsariseleke va SARS ntsena va ta kota ku kombela xitshembisano. Vatirhisi lava nga titsariselangiki va ta rhumeriwa eka webusayiti ya eFiling ku ya titsarisela.
* Loko u nga tiyisisiwangi tanihi muhakelaxibalo hi yena n'wini la tsarisiweke, muyimeri kumbe mutivi wa swa xibalo, u nge swi koti ku buka xitshembisano.
* U komberiwa ku tiyisisa leswaku u nghenisa vuxokoxoko hinkwabyo bya munhu hi yexe ku fana na leswi byi nga tsarisiwa xiswona eka SARS, handlekaswona sisiteme yi nge koti ku tiyisisa vuxokoxoko bya wena.
* Lava nga riki Vaakitiko va Afrika-Dzonga va ta pfumeleriwa ku buka hi ku tirhisa tinomboro ta tiphasipoto/phemiti ta matiko mambe. Vaakitiko va Afrika-Dzonga va fanele ku tirhisa tinomboro ta vona ta ID ku buka.
* U komberiwa ku tsundzuka leswaku u fanele ku hi nyika nomboro ya selifoni na/kumbe imeyili adirese leyi tirhaka.
* Nhlawulo wa siku wu nge vi eka ku tlula 60 wa masiku ku ya emahlweni. Ku buka ko sungula loku u nga ku endlaka kumbe u ku amukela ku le ndzhaku ka 48 wa tiawara ku sukela sweswi.
* Xivandla xin'we ntsena xi ta hlawuriwa loko ku bukiwa.
* Ku xedula switshembisano leswi vuyelelaka (ku buka hi ntalo) a swi pfumeleriwi.
* Endzhakukaloko xitshembisano xi tiyisisiwile u ta kuma ntiyisiso wa ximfumo hi imeyili kumbe SMS leyi nga na nomboro ya rheferense.
* Eka ku mibuko ya vhidiyo/riqingho, hi siku ra xitshembisano:
  + Ejente ya SARS yi ta ku bela riqingho no ku pfuna hi xivutiso xa wena.
  + Hi ta tinyiketela ku tiyisisa leswaku titlilayente leti fikaka hi nkarhi ti ta tirheliwa hi nkarhi lowu pfumeleriweke wa mbhuko.
  + Titlilayente leti nga hlwela ti ta lahlekeriwa hi xitshembhisano xa tona, naswona ti ta laveka ku endla xitshembisano xintshwa.
* U ta nyikiwa xitshembisano na ejente yo karhi ya vukorhokeri naswona u nge pfumeleriwi ku kombela mpfuneto ku suka eka ejente ya le tlhelo handlekaloko ku buka ka le tlhelo ku endliwile.
* U komberiwa ku tiyisisa leswaku u rhumerile tidokhumente hinkwato to seketela, leti faneleke xivutiso xa wena, hi ndlela ya xi xitironiki eka switshembisano swa mbhurisano wa vhidiyo kumbe riqingho, ku nga si fika nkarhi wa xitshembisano xa wena lexi u xi kombeleke kumbe SARS yi nge koti ku ku pfuna mayelana na xivutiso xa wena.
* Loko u lava ku rhumela matsalwa mo seketela mo engetelela endzhakukaloko mbhuko wa wena wu tiyisisiwile, u nga rhumela matsalwa hi ndlela ya xitironiki hi ku tirhisa SARS Online Query System.
* U komberiwa ku vona tidokhumente to seketela leti lavekaka eka xitshembhisano xo karhi laha.
* Endzhakukaloko ku buka ku endliwile, u ta swi kota ku kuma mpfuneto eku tateni ka ntlheriso wa wena wa Xibalo xa Malinghena wa ITR12 hi ku tirhisa vukorhokeri byo beriwa riginho ra mahala endzhaku (free voice call-back).
* Ku sula xitshembisano lexi nga kona tata vuxokoxoko bya mukomberi. Xitshembisano xa wena lexi tlhaviketiweke xi ta kombisiwa eka xikirini. Tlilika eka xifaniso xa 'delete' ku sula xitshembisano.
* Ku ringanyetiwa leswaku u tirhisa Google Chrome, Microsoft Edge, Firefox kumbe Safari ku fikelela fomo yo buka naswona KU NGA RI Internet Explorer.

U komberiwa ku tsundzuka: Sisiteme ya eBooking yi tirheka swinene tiphurosese leti nga si fikelelaka ku tiendlekela hi ku helela. U fanele ku hlawula xivangelo lexi fanelaka ku suka eka nongoloko wo ya ehansi, loko u endla xitshembisano. Loko phurosese leyi u lavaka ku yi hetisisa yi nga ri kona eka nongoloko lowu ya ka ehansi - swi vula leswaku phurosese yaleyo yi nga hetisisiwa hi ndlela ya tichanele ta hina ta xitironiki (eFiling, SARS MobiApp, e@syFile).